ddrg/super_eurlex huggingface dataset:
Oficiālais Vēstnesis L 176 , 20/07/1993 Lpp. 0023 - 0023



Komisijas Regula (EEK) Nr. 1943/93 (1993. gada 16. jūlijs) par importa dokumentu izdošanu noteiktu tunzivju sugu konserviem, kā izcelsme ir trešās valstīs EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1992. gada 17. decembra Regulu (EEK) Nr. 3759/92 par zivsaimniecības un akvakultūras produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 697/93 [2], un jo īpaši tās 21. panta 5. punktu, tā kā Komisija Regula (EEK) Nr. 1792/93 [3] jaunajiem importētājiem, kas minēti Komisijas Regulas (EEK) Nr. 3900/92 [4] 3. panta 1. punkta b) apakšpunktā, piešķīra tiesības importēt 210 tonnas noteiktu tunzivju sugu konservu; tā kā attiecīgo mazo daudzumu dēļ gadījumā, ja daudzumi, par kuriem ir iesniegti piedāvājumi, pārsniedz pieejamos daudzumus, Komisija izlozes kārtībā izvēlas pieteikumus, kas iesniegti tajā pašā dienā; tā kā importa dokumenti, par kuriem jaunie importētāji ir iesnieguši pieteikumus, 1993. gada 13. jūlijā attiecās uz 4980 tonnām; tā kā Komisija 1993. gada 15. jūlijā no šiem pieteikumiem veica atlasi izlozes kārtībā; tā kā būtu jāaptur tādu importa dokumentu izdošana dalībvalstīs, kuri paredzēti turpmākiem pieteikumiem, IR PIEŅĒMUSI ŠO REGULU. 1. pants Ievērojot Regulas (EEK) Nr. 3900/92 3. panta 1. punkta b) apakšpunktu, attiecībā uz 1993. gada 13. jūlijā iesniegtajiem pieprasījumiem importa dokumentus par Tunnus, svītrainās tunzivs vai pelamidas (Euthynnus pelamis) sugu un citu Euthunnus ģints sugu, uz ko attiecas KN kodi ex16041411, ex16041419, ex16041930 un ex16042070, tunzivju konserviem, kuru izcelsme ir trešās valstīs, kas minētas Regulas (EEK) Nr. 3900/92 1. panta 1. punktā, piešķir šādi: (tonnas) | Saņēmējs | Piešķirtais daudzums | Matrico Belgium | 15 | Becker, Ernst | 15 | Bioreform Ltd | 15 | Campione & Farnetani GmbH | 15 | Hofka Warenhandelsgesellschaft mbH | 15 | Kaiser's Kaffee-Geschäft AG | 15 | Lohmann Vertriebsgesellschaft mbH | 15 | Merkur Delta Intern. Partenreederei | 15 | Rickertsen Getränke Vertrieb GmbH & Co. KG | 15 | Rickertsen, Georg & Jürgen (GmbH & Co.) | 15 | Schaub, H. Friedrich & Co. | 15 | Wolf Handelsgesellschaft mbH | 15 | Photocopying Equipment & Rentals (SE) Ltd | 15 | W. H. Frost Ltd | 15 | 2. pants Importa dokumentu izdošanu attiecībā uz Tunnus, svītrainās tunzivs vai pelamidas (Euthynnus pelamis) sugu un citu Euthunnus ģints sugu, uz ko attiecas KN kodi ex16041411, ex16041419, ex16041930 un ex16042070, tunzivs konserviem, kuru izcelsme ir trešās valstis, kas minētas Regulas (EEK) Nr. 3900/92 1. panta 1. punktā, saskaņā ar minētās regulas 3. panta 1. punkta b) apakšpunktu aptur attiecībā uz pieteikumiem, kas iesniegti 1993. gada 14. jūlijā. 3. pants Šī regula stājas spēkā 1993. gada 20. jūlijā. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 16. jūlijā Komisijas vārdā — Komisijas loceklis Yannis Paleokrassas [1] OV L 388, 31.12.1992., 1. lpp. [2] OV L 76, 30.3.1993., 12. lpp. [3] OV L 163, 6.7.1993., 21. lpp. [4] OV L 392, 31.12.1992., 26. lpp. --------------------------------------------------
Oficiālais Vēstnesis L 323 , 16/12/1994 Lpp. 0012 - 0013

Speciālizdevums somu valodā: Nodaļa 2 Sējums 13 Lpp. 0146

Speciālizdevums zviedru valodā: Nodaļa 2 Sējums 13 Lpp. 0146



Komisijas Regula (EK) Nr. 3057/94 (1994. gada 14. decembris) par atsevišķu preču TARIC klasifikāciju EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EK) Nr. 1737/94 [2], it īpaši tās 9. panta 1. punkta a) apakšpunkta pirmo ievilkumu, tā kā, lai nodrošinātu vienotu TARIC piemērošanu, jāpieņem pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem TARIC kodiem, kas norādīti 2. ailē, balstoties uz pamatojumu, kas dots 3. ailē; tā kā pieņemts, ka uz saistošu informāciju par tarifiem, kuru attiecībā uz preču TARIC klasifikāciju izdevuši dalībvalstu muitas dienesti, bet kas neatbilst šajā regulā noteiktajām tiesībām, tās turētājs var turpināt atsaukties trīs mēnešus, ievērojot Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi [3] 12. panta 6. punktu; tā kā Muitas kodeksa komitejas Tarifu un statistikas nomenklatūras nodaļa nav sniegusi atzinumu tās priekšsēdētāja noteiktā laikā, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējams pēc attiecīgā TARIC koda, kas norādīts minētās tabulas 2. ailē. 2. pants Uz saistošu informāciju par tarifiem, ko izdevuši dalībvalstu muitas dienesti, bet kas neatbilst šajā regulā noteiktajām tiesībām, tās turētājs var turpināt atsaukties trīs mēnešus, pamatojoties uz Regulas (EEK) Nr. 2913/92 12. panta 6. punktu. 3. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 14. decembrī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 182, 16.7.1994., 9. lpp. [3] OV L 302, 19.10.1992., 1. lpp. -------------------------------------------------- PIELIKUMS Preču apraksts | KN klasifikācijas kods | Pamatojums | 1 | 2 | 3 | Saldētas upenes, bez cukura un citiem saldinātājiem, ar kātiņiem aptuveni 20 % apjomā no visām ogām. | 08112039 * 90 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un TARIC koda 08112039*90 apraksts | --------------------------------------------------
Oficiālais Vēstnesis L 024 , 29/01/1994 Lpp. 0033 - 0033

Speciālizdevums somu valodā: Nodaļa 3 Sējums 55 Lpp. 0383

Speciālizdevums zviedru valodā: Nodaļa 3 Sējums 55 Lpp. 0383



Komisijas Regula (EK) Nr. 177/94 (1994. gada 28. janvāris), ar ko groza Regulu (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1966. gada 22. septembra Regulu 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 3179/93 [2], un jo īpaši tās 35.a pantu, tā kā Komisijas Regulā (EEK) Nr. 2568/91 [3], kurā jaunākie grozījumi izdarīti ar Regulu (EEK) Nr. 620/93 [4], ir noteiktas dažādu veidu olīveļļas un olīvu izspaidu eļļas īpašības un attiecīgās analīzes metodes; tā kā Regulas (EEK) Nr. 2568/91 XII pielikumā ir paredzēts dažu olīveļļas veidu vērtējumā ierobežotu laiku piemērot pielaidi; tā kā, ņemot vērā pieredzi, kas gūta, piemērojot pielaidi 0,5 tādām darbībām, kas saistītas ar intervenci, un intervences sistēmas nevainojamas vadības interesēs minētā pielaide ir jāatceļ; tā kā ir jāgroza XIV pielikums, lai varētu labāk ievērot dažu olīveļļu dabīgās īpašības; tā kā ir jālabo dažas kļūdas Regulas (EEK) Nr. 2568/91 tekstā; tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EEK) Nr. 2568/91 groza šādi: 1. Regulas IV pielikuma 5.2.5.2. punktā skaitli "100" aizstāj ar skaitli "1000". 2. Regulas XII pielikuma 10.2. punkta daļas "Rezultātu izteikšana" otro punktu aizstāj ar šādu: "Tomēr pielaidi nepiemēro tādu eļļu gadījumā, uz kurām attiecas intervences darbības." 3. Regulas XIV pielikuma 2. papildu piezīmi groza šādi: - tās B. I a) punktā un II c) punktā, un C. b) punktā terminu "alifātiskie spirti" aizstāj ar terminu "vaski", - tās B I a) punktā skaitli "400" aizstāj ar "350", - tās B pozīcijas II punkta c) apakšpunktā skaitli "300" aizstāj ar skaitli "250", - tās C c) punktu aizstāj ar šādu punktu: - "c) ekstinkcijas koeficients K270 (100) nepārsniedz 1,20", - tās C d) punktu aizstāj ar šādu punktu: - "d) ekstinkcijas koeficienta izmaiņa (DK) 270 nm apgabalā nepārsniedz 0,16". 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Tomēr regulas 1. panta 3. punktu piemēro no divdesmit pirmās dienas pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 28. janvārī Komisijas vārdā — Komisijas loceklis René Steichen [1] OV 172, 30.9.1966., 3025./66. lpp. [2] OV L 285, 20.11.1993., 9. lpp. [3] OV L 248, 5.9.1991., 1. lpp. [4] OV L 66, 18.3.1993., 29. lpp. --------------------------------------------------
Oficiālais Vēstnesis L 085 , 19/04/1995 Lpp. 0010 - 0010



Padomes Regula (EK, Euratom, EOTK) Nr. 840/95 (1995. gada 10. aprīlis), ar ko groza Regulu (EEK, Euratom, EOTK) Nr. 2290/77 par Revīzijas palātas locekļu atalgojumu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 188.b panta 8. punktu, ņemot vērā Eiropas Ogļu un tērauda kopienas dibināšanas līgumu, jo īpaši tā 45.b panta 8. punktu, ņemot vērā Eiropas Atomenerģijas kopienas dibināšanas līgumu, jo īpaši tā 160.b panta 8. punktu, tā kā tas ir Padomes uzdevums noteikt Revīzijas palātas priekšsēdētāja un locekļu algas, pabalstus un pensijas; tā kā, stājoties spēkā Līgumam par Eiropas Savienību, Revīzijas palāta kļuvusi par Eiropas Kopienu iestādi, un tāpēc vēlams grozīt Regulas (EEK, Euratom, EOTK) Nr. 2290/77 [1] noteikumus attiecībā uz algām un pārejas pabalstiem, beidzot pildīt amata pienākumus, IR PIEŅĒMUSI ŠO REGULU. 1. pants 1. Ar šo Regulu (EEK, Euratom , EOTK) Nr. 2290/77 groza šādi:1. Regulas 2. pantu aizstāj ar šādu pantu: "2. pants Revīzijas palātas biedru mēneša pamatalga ir vienāda ar summu, ko iegūst A 1 kategorijas zemākās pakāpes Eiropas Kopienu ierēdņa pamatalgai piemērojot šādus procentus: priekšsēdētājam 115 %, citiem locekļiem: 108 %". 2. Regulas 8. panta 1. punktu aizstāj ar šādu punktu: "1. Trīs gadus no tā mēneša pirmās dienas, kurš seko mēnesim, kurā viņš beidz pildīt amata pienākumus, bijušais Revīzijas palātas loceklis saņem mēneša pārejas pabalstu, kas noteikts saskaņā ar šādu procedūru: - 40 % no pamatalgas, ko viņš saņēma brīdī, kad beidza pildīt savus amata pienākumus, ja amatā atrašanās laiks ir mazāks par diviem gadiem, - 45 % no tās pašas algas, ja minētais periods pārsniedz divus gadus, bet nesasniedz trīs gadus, - 50 % no tās pašas algas, ja minētais periods pārsniedz trīs gadus, bet nesasniedz piecus gadus, - 55 % no tās pašas algas, ja minētais periods pārsniedz piecus gadus, bet nesasniedz 10 gadus, - 60 % no tās pašas algas, ja minētais periods pārsniedz 10 gadus, bet nesasniedz 15 gadus, - 65 % no tās pašas algas citos gadījumos ." 2. pants Ar šo regulu netiek grozītas pensijas, uz kurām tiesības iegūtas līdz šīs regulas spēkā stāšanās dienai. 3. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šo regulu piemēro no tā mēneša pirmās dienas, kurš seko tās publicēšanai. Šī regula uzliek saistības kopumā un ir tieši piemērojama visās dalībvalstīs. Luksemburgā, 1995. gada 10. aprīlī Padomes vārdā — priekšsēdētājs A. Juppé [1] OV L 268, 20.10.1977., 1. lpp. Regulā jaunākie grozījumi izdarīti ar Regulu (EEK, Euratom) Nr. 1084/92 (OV L 117, 1.5.1992., 1. lpp.). --------------------------------------------------
Oficiālais Vēstnesis L 305 , 19/12/1995 Lpp. 0053 - 0053



Komisijas Regula (EK) Nr. 2917/95 (1995. gada 18. decembris), ar kuru groza Regulu (EK) Nr. 1162/95, ar ko paredz īpašus sīki izstrādātus noteikumus par to, kā piemērot importa un eksporta licenču sistēmu attiecībā uz labību un rīsiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Komisijas 1995. gada 23. maija Regulu (EK) Nr. 1162/95, ar ko paredz īpašus sīki izstrādātus noteikumus par to, kā piemērot importa un eksporta licenču sistēmu attiecībā uz labību un rīsiem [1], kurā jaunākie grozījumi izdarīti ar Regulu (EK) Nr. 2147/95 [2], un jo īpaši tās 12. pantu, tā kā, koriģējot kompensācijas, jāņem vērā summa, kas vienāda ar nelobītu rīsu intervences cenas ikmēneša pieaugumu no oktobra līdz jūlijam; tā kā šajā regulā paredzētie pasākumi ir saskaņā ar Labības nozares pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1162/95 12. pantam pievieno šādu 4. un 5. punktu: "4. Kompensācijas summu, ko saskaņā ar Regulas (EEK) Nr. 1418/76 14. pantu piemēro produktiem, kuri uzskaitīti minētās regulas 1. panta 1. punkta a) un b) apakšpunktā, no oktobra līdz jūlijam (ieskaitot) koriģē par summu, kas vienāda ar nelobītu rīsu intervences cenas ikmēneša pieaugumu, kura noteikta attiecīgajam tirdzniecības gadam, pamatojoties uz pārstrādes posmu un piemērojamo pārstrādes koeficientu. 5. Ja licence ir derīga arī pēc tirdzniecības gada beigām, tad kompensācijas samazina par nelobītu rīsu intervences cenu starpību starp šiem diviem tirdzniecības gadiem, pamatojoties uz pārstrādes posmu un pārstrādes koeficientu. Šī cenu starpība rodas 1. septembrī, un to definē šādi: a) starpība starp nelobītu rīsu intervences cenām, neskaitot ikmēneša pieaugumus, iepriekšējā un jaunajā tirdzniecības gadā; b) summa, kas vienāda ar ikmēneša pieauguma reizinājumu ar to mēnešu skaitu, kas pagājuši no oktobra līdz licences pieteikuma iesniegšanas mēnesim (ieskaitot). Šos abus elementus konvertē, izmantojot attiecīgo pārstrādes koeficientu, ko piemēro, kad produktu eksportē. Saskaņā ar 4. punktā izklāstītajiem noteikumiem kompensācijas samazina atbilstoši iepriekšējam a) un b) apakšpunktam, pamatojoties uz pārstrādes posmu, un no jaunā tirdzniecības gada oktobra palielina par ikmēneša pieaugumu, kurš attiecas uz jauno tirdzniecības gadu." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro licencēm, kas izdotas 1995. gada 1. septembrī vai vēlāk. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 18. decembrī Komisijas vārdā — Komisijas loceklis Franz Fischler [1] OV L 117, 24.5.1995., 2. lpp. [2] OV L 215, 9.9.1995., 4. lpp. --------------------------------------------------
Oficiālais Vēstnesis L 260 , 31/10/1995 Lpp. 0003 - 0004



Padomes Regula (EEK) Nr. 2535/95 (1995. gada 24. oktobris), ar kuru groza Regulu (EEK) Nr. 3730/87, ar ko nosaka vispārīgus noteikumus pārtikas piegādei no intervences krājumiem izraudzītām organizācijām izdalīšanai vistrūcīgākajām personām Kopienā EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Regulas (EEK) 3730/87 [3] noteiktā kārtība par pārtikas piegādi Kopienas vistrūcīgākajām personām balstās uz valsts rezervju pieejamību intervences aģentūru veiktās iepirkšanas dēļ, atbilstīgi dažu kopīgo tirgus organizāciju mehānismiem; tā kā gada laikā ikgadējā pārtikas piegādes plāna īstenošanu var sarežģīt dažu pamatproduktu īslaicīgs trūkums; tā kā šī iespējamība varētu palielināties, ņemot vērā pasākumus, kas veikti efektīvākai tirgu kontrolei un ražošanas piemērošanai pieprasījumam; tā kā būtu piemēroti kā pagaidu pasākumu šādos apstākļos, lai nepakļautu briesmām piegādes programmas, paredzēt iespēju mobilizēt attiecīgos produktus Kopienas tirgū, taču ar noteikumiem, kas negrauj principu par produktu piegādi no intervences; tā kā, lai garantētu apmierinošu šādas kārtības vadību, vajadzētu arī paredzēt iespēju mobilizēt produktus Kopienas tirgū, ja ikgadējā piegādes plāna izpilde saistītos ar mazu intervences produktu daudzumu pārvietošanu starp divām vai vairākām valstīm, ņemot vērā valsts rezervju ģeogrāfisko izvietojumu Kopienā; tā kā būtu jāparedz, ka šo regulu piemēro kopš ikgadējā piegādes plāna īstenošanas perioda sākuma, IR PIEŅĒMUSI ŠO REGULU. 1. pants Regulas (EEK) Nr. 3730/87 1. pantam pievieno šādas daļas: "Ja pirmajā daļā minētā ikgadējā plāna izpildes gaitā produkta Kopienas intervences krājumos īslaicīgi trūkst, produktu Kopienas tirgū var mobilizēt, ciktāl tas nepieciešams plāna izpildei vienā vai vairākās dalībvalstīs. Mobilizācija Kopienas tirgū notiek arī, ja plāna izpilde ietvertu mazu produktu dauzumu ievešanu citā dalībvalstī, nevis tajā vai tajās, kurā vai kurās šis produkts ir pieprasīts, intervencē esošu produktu daudzumu pārvietošanu starp dalībvalstīm. Ja intervences krājumos trūkst liellopu gaļas, Kopienas tirgū var veikt iepirkšanu, mobilizējot jebkuru citu gaļas produktu. Nosacījumus mobilizācijai Kopienas tirgū nosaka saskaņā ar 6. pantā paredzēto procedūru." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1995. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Luksemburgā, 1995. gada 24. oktobrī Padomes vārdā — priekšsēdētājs L. Atienza [1] OV C 260, 5.10.1995., 18. lpp. [2] Atzinums sniegts 1995. gada 13. oktobrī (Oficiālajā Vēstnesī vēl nav publicēts). [3] OV L 352, 5.12.1987., 1. lpp. --------------------------------------------------
Oficiālais Vēstnesis L 131 , 15/06/1995 Lpp. 0001 - 0002



Padomes Regula (EK) Nr. 1347/95 (1995. gada 9. jūnijs), ar ko groza Regulu (EK) Nr. 603/95 par žāvētas rupjās lopbarības tirgus kopīgo organizāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 42. un 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Regulas (EK) Nr. 603/95 [4] 4. pants katrai dalībvalstij nosaka Valstij garantētos daudzumus (NGQ) tirdzniecības gadam, par kuriem var piešķirt atbalstu par žāvēto rupjo lopbarību; tā kā Austrijas, Somijas un Zviedrijas pievienošanās liek noteikt NGQ arī šīm dalībvalstīm; tā kā pārējo dalībvalstu NGQ noteica, jo īpaši ņemot vērā vidējo 1992./93. un 1993./94. tirdzniecības gadā tajās saražotās žāvētās rupjās lopbarības daudzumu (saskaņā ar 1994. gada jūlijā Komisijas rīcībā esošo informāciju), par kuru atbalstu saņēma saskaņā ar Regulas (EEK) Nr. 1117/78 5. panta 2. punkta pirmo daļu [5]; tā kā Austrija, Somija un Zviedrija nebija tiesīgas saņemt šādu atbalstu; tā kā NGQ jānosaka, balstoties uz 1992. un 1993. kalendārajā gadā šajās valstīs saražoto vidējo žāvētās rupjās lopbarības daudzumu; tā kā tādēļ jāgroza Regula (EK) Nr. 603/95, IR PIEŅĒMUSI ŠO REGULU. 1. pants Regulas (EK) Nr. 603/95 4. pantu aizstāj ar šādu pantu: "4. pants 1. Ar šo žāvētas rupjās lopbarības maksimālais garantētais daudzums (MGQ), par kuru tirdzniecības gadā var piešķirt atbalstu saskaņā ar 3. panta 2. punktu, ir noteikts 4412400 tonnas. 2. 1. punktā minēto MGQ starp dalībvalstīm sadala šādi: Valstij garantētais daudzums (NGQ) | (tonnas) | Beļģijas un Luksemburgas Ekonomikas savienība | 8000 | Dānija | 334000 | Vācija | 421000 | Grieķija | 32000 | Spānija | 1224000 | Francija | 1455000 | Īrija | 5000 | Itālija | 523000 | Nīderlande | 285000 | Austrija | 4400 | Portugāle | 5000 | Somija | 3000 | Zviedrija | 11000 | Apvienotā Karaliste | 102000 | 3. Ar šo maksimālais garantētais daudzums (MGQ) saulē žāvētai rupjajai lopbarībai, par kuru tirdzniecības gadā var piešķirt atbalstu saskaņā ar 3. panta 3. punktu ir noteikts 443500 tonnas. 4. 3. punktā minēto MGQ starp dalībvalstīm sadala šādi: Valstij garantētais daudzums (NGQ) | (tonnas) | Beļģijas un Luksemburgas ekonomikas savienība | — | Dānija | — | Vācija | — | Grieķija | 5500 | Spānija | 101000 | Francija | 150000 | Īrija | — | Itālija | 162000 | Nīderlande | — | Austrija | — | Portugāle | 25000 | Somija | — | Zviedrija | — | Apvienotā Karaliste | —" | 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1995. gada 1. aprīļa. Regula uzliek saistības kopumā un ir tieši piemērojama visās dalībvalstīs. Luksemburgā, 1995. gada 9. jūnijā Padomes vārdā — priekšsēdētājs F. Bayrou [1] OV C 117, 12.5.1995., 9. lpp. [2] Atzinums sniegts 1995. gada 19. maijā (Oficiālajā Vēstnesī vēl nav publicēts). [3] Atzinums sniegts 1995. gada 1. jūnijā (Oficiālajā Vēstnesī vēl nav publicēts). [4] OV L 63, 21.3.1995., 1. lpp. [5] OV L 142, 30.5.1978., 1. lpp. --------------------------------------------------
Official Journal L 139 , 12/06/1996 P. 0004 - 0004



KOMISIJAS REGULA (EK) Nr. 1044/96 (1996. gada 11. jūnijs), ar kuru groza Regulu (EK) Nr. 773/96, ar ko nosaka īpašus pasākumus liellopu un teļa gaļas nozarē, atkāpjoties no Regulas (EEK) Nr. 3665/87, Regulas (EEK) Nr. 3719/88 un Regulas (EEK) Nr. 1964/82 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju[1], kurā jaunākie grozījumi izdarīti ar Regulu (EK) Nr. 894/96[2], un jo īpaši tās 13. panta 12. punktu, tā kā Komisijas Regulā (EK) Nr. 773/96[3], kas grozīta ar Regulu (EK) Nr. 957/96[4], ir paredzēti īpaši pasākumi, lai stabilizētu konkrētus eksporta darījumus, ievērojot pasākumus, ko veikušas vairākas trešās valstis, lai izsargātos no govju sūkļveida encefalopātijas; tā kā pieredze rāda, ka jāpagarina licenču derīguma termiņš, lai varētu pabeigt eksporta darbības, kuras ietekmē iepriekš aprakstītie apstākļi; tā kā ir radušās grūtības ar gaļu, kuras izcelsme ir Apvienotajā Karalistē; tā kā Regula (EK) Nr. 773/96 atbilstošu risinājumu paredz tieši attiecībā uz eksportētu gaļu, bet ne gaļu, uz kuru attiecas režīmi, kas minēti 4. un 5. pantā Padomes Regulā (EEK) Nr. 565/80[5], kas grozīta ar Regulu (EEK) Nr. 2026/83[6]; tā kā tāpēc jāgroza Regula (EEK) Nr. 773/96; tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 773/96 groza šādi: 1. Regulas 2. panta pirmajā daļā "1996. gada 31. maijam" aizstāj ar "1996. gada 31. jūlijam". 2. Regulas 5. panta 3. punktu aizstāj ar šādu punktu: "3. Pēc eksportētāja pieprasījuma attiecībā uz gaļu, kuras izcelsme ir Apvienotajā Karalistē un kura vēl nav izvesta no Kopienas muitas teritorijas, un attiecībā uz kuru veiktas muitas eksporta formalitātes vai uz kuru attiecas viens no Regulas (EEK) Nr. 565/80 4. un 5. pantā minētajiem režīmiem, dalībvalstī, kas nav Apvienotā Karaliste, līdz 1996. gada 31. martam anulē eksporta deklarāciju, maksājuma deklarāciju un eksporta licenci. Eksportētājs atmaksā visas avansā izmaksātās kompensācijas, un nodrošinājumi, kas attiecas uz minētajām darbībām, tiek izmaksāti atpakaļ." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 11. jūnijā Komisijas vārdā Komisijas loceklis Franz FISCHLER [1] OV L 148, 28.6.1968., 24. lpp. [2] OV L 125, 23.5.1996., 1. lpp. [3] OV L 104, 27.4.1996., 19. lpp. [4] OV L 130, 31.5.1996., 5. lpp. [5] OV L 62, 7.3.1980., 5. lpp. [6] OV L 199, 22.7.1983., 12. lpp.